En a guerra d'independencia crovata Šibenik estió scenario de combates entre l'Exercito Yugoslavo y os defensors crovates, que tamién yeran atacaus en lugars d'a redolada por os paramilitars serbos d'a cercana Krajina. Manimenos l'exercito crovate consiguió defender a ciudat y a suya redolada. Una estatua metalica en a carretera cerca d'a entrada d'a ciudat remera a primera vegada que l'exercito crovate consiguió fer cayer a tierra un avión yugoslavo. Os bombardeyos facioron grans desferras en edificios y molimentos, como en a Seu de Sant Chaime y en o teatro de 1870.